ខេត្តសុពណ៌បុរី

ខេត្តសុពណ៌បុរី ឬ សុវណ្ណបុរី (សៀម : สุพรรณบุรี) គឺជាខេត្តមួយនៅក្នុងចំណោមខេត្តទាំង ៧៦ របស់ប្រទេសសៀមដែលមានទីតាំងស្ថិតនៅភាគកណ្តាលប្រទេសសៀម។ខេត្តនេះមានព្រំប្រទល់ជាប់នឹងខេត្តឧត្តរធានី ខេត្តជ័យនាថ ខេត្តសិង្ហបុរី ខេត្តឧទង ខេត្តអយុធ្យា និង ខេត្តនគរបឋម។

ខេត្តសុពណ៌បុរី មានជនជាតិភាគតិចរស់នៅចម្រុះគ្នាដែលភាគច្រើនជាជនជាតិតៃ ជនជាតិមន ជនជាតិលាវ ជនជាតិចិន និង ជនជាតិខ្មែរ។

 ប្រវត្តិ 
ខេត្តសុពណ៌បុរីអាចជាទីតាំងនៃរឿងព្រេងនិទានសុវណ្ណភូមិ ដែលត្រូវបានរៀបរាប់នៅក្នុងអត្ថបទសំណេរព្រះពុទ្ធសាសនាដ៏ចំណាស់។តែទោះជាយ៉ាងណាក៏ដោយទីតាំងប្រវត្តិសាស្ត្រដំបូងបង្អស់ដែលអាចបញ្ជាក់បានគឺនៅក្នុងសម័យទ្វារវត្តីនៅពេលដែលទីក្រុងនេះត្រូវបានគេស្គាល់ថាជាទីក្រុងទ្វារវត្តីស្រីសុវណ្ណភូមិ(ទីក្រុងទ្វារវត្តីនៃសុវណ្ណភូមិ)។ទីក្រុងនេះត្រូវបានបង្កើតឡើងប្រហែលនៅក្នុងឆ្នាំ ៨៧៧-៨៨២។នៅក្នុងរជ្ជកាលព្រះបាទជ័យវរ្ម័នទី ៧ អាណាចក្រខ្មែរសិលាចារឹកមួយស្ថិតនៅក្នុងប្រាសាទព្រះខ័នត្រូវបានចារឹកឡើងដែលបានរៀបរាប់និយាយអំពីឈ្មោះសុវណ្ណបុរៈ។ក្រោយមកវាត្រូវបានគេហៅថាស្រុកឧទងវិញហើយធ្លាប់ត្រូវបានគេជឿថាជាទីក្រុងដើមរបស់ព្រះចៅឧទងដែលជាស្ថាបនិកបង្កើតអាណាចក្រអយុធ្យាផងដែរ។ស្ដេចបរមរាជាធិរាជទី ១ បានប្រទានឈ្មោះថ្មីនៅតំបន់នេះថាសុពណ៌បុរី។សុពណ៌បុរីគឺជាទីក្រុងដែលនៅជាប់ព្រំដែននិងជាទីតាំងធ្វើសង្គ្រាមជាច្រើនជាមួយនឹងភូមាដែលជាប្រទេសក្បែរខាង។

ប្រជាជននៅក្នុងខេត្តនេះនិយាយជាគ្រាមភាសាសៀមកណ្តាលដាច់ដោយឡែកដែលត្រូវបានគេជឿថាជាទម្រង់ភាសានិយាយនៅក្នុងសម័យអយុធ្យា។

 រដ្ឋបាល 
ខេត្តសុពណ៌បុរី ចែកចេញជា ១០ ក្រុង/ស្រុក ១១០ សង្កាត់/ឃុំ និង ៩៧៧ ភូមិ ៖thumb|ផែនទីក្រុងនិងស្រុកនៃខេត្តសុពណ៌បុរី
 លេខរៀង ឈ្មោះភាសាខ្មែរ ឈ្មោះអក្សរឡាតាំង ឈ្មោះភាសាសៀម០១ក្រុងសុពណ៌បុរីMueang Suphan Buriเมืองสุพรรณบุรี០២ស្រុកដឺមបាងណាមប័ទ្ធDoem Bang Nang Buatเดิมบางนางบวช០៣ស្រុកដានឆាងDan Changด่านช้าง០៤ស្រុកបាងផ្លាម៉ាBang Pla Maบางปลาม้า០៥ស្រុកស្រីព្រះច័ន្ទSi Prachanศรีประจันต์០៦ស្រុកដនចេតីយ៍Don Chediดอนเจดีย์០៧ស្រុកសងភីណងSong Phi Nongสองพี่น้อง០៨ស្រុកសាមជុកSam Chukสามชุก០៩ស្រុកឧទងU Thongอู่ทอง១០ស្រុកណងយ៉ាសៃNong Ya Saiหนองหญ้าไซ

 មើលផងដែរ